|  |  |
| --- | --- |
| Stema noua - mica | **ROMÂNIA****JUDEŢUL CLUJ****CONSILIUL LOCAL AL MUNICIPIULUI DEJ**Str. 1 Mai nr. 2, Tel.: 0264/211790\*, Fax 0264/223260, E-mail: primaria@dej.ro |
|  |

## H O T Ă R Â R E A Nr. 31

**din 13 mai 2014**

**privind aprobarea cheltuielilor aferente proiectului**

**„Modernizare străzi în Municipiul Dej”**

**Consiliul local al Municipiului Dej,** întrunit în ședința de îndată din data de 13 mai 2014;

 Având în vedere **proiectul de hotărâre**, prezentat din **iniţiativa primarului Municipiului Dej**, întocmit în baza Raportului Nr. 9.032 din 12 mai 2014, al Biroului Programe Dezvoltare din cadrul Primăriei Municipiului Dej prin care se propune spre aprobare cheltuielile aferente proiectului **„Modernizare străzi în Municipiul Dej”.**

Având în vedere:

Prevederile ORDONANŢEI DE URGENŢĂ a Guvernului Nr. 28 din 10 aprilie 2013 pentru aprobarea Programului naţional de dezvoltare locală;

 ORDINUL Nr. 1851 din 9 mai 2013 privind aprobarea Normelor metodologice pentru punerea în aplicare a prevederilor Ordonanţei de Urgenţă a Guvernului Nr. 28/2013 pentru aprobarea Programului naţional de dezvoltare locală în baza dispoziţiilor Legii Nr. 273/2006 privind finanțele publice, cu completările și modificările ulterioare;

 În temeiul prevederilor ’art. 36’, alin. (4), lit.”a”, ”d”, şi ‚ ’art. 45’, alin. (2) , lit.”a” și ”d” din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ş T E:**

 **Art. 1.** **Aprobă** valoarea totală a proiectului în **sumă de 12.389.313 lei.**

(1) **Valoarea totală** a cheltuielilor care se pot finanța prin Programul naţional de dezvoltare locală este de **11.664.502 lei.**

(2) **Aprobă** alocarea de la bugetul local al Municipiului Dej a **sumei de 724.811 lei**, fondurile urmând a fi prevăzute în bugetul local al Municipiului Dej pe anii 2014-2016.

 (3) **Aprobă** suportarea costurilor neeligibile (şi conexe) aferente proiectului neidentificate încă, dar necesare finalizării proiectului în condițiile finanțatorului.

**Art. 2**. Cu ducerea la îndeplinire a prevederilor prezentei hotărâri se încredinţează Primarului Municipiului Dej, Biroului Programe Dezvoltare, Direcţia Economică şi Serviciului Juridic din cadrul Primăriei Municipiului Dej.

**Preşedinte de şedinţă,**

 **Lazăr Nicolae**

**Nr. consilieri în funcţie - 19**

 **Nr. consilieri prezenţi - 14**

**Nr. voturi pentru -**

 **Nr. voturi împotrivă -**

 **Abţineri -**  **Contrasemnează**

 **Secretar, Covaciu Andron**